**Otvárame Poradňu**

Aktivity mnohých spoločenských inštitúcií a občianskych združení po celom svete v uplynulom období výrazne zasiahla pandémia ochorenia COVID 19. Výnimkou nie sú ani aktivity združenia Europa Uomo Slovensko. Pacienti s ochorením rakovina prostaty patria medzi najviac ohrozené a rizikové skupiny populácie a akékoľvek skupinové akcie sa t.č. neodporúča organizovať.

Správna rada o.z. EUS sa preto v uplynulých týždňoch venovala intenzifikácii informačných aktivít na našej webovej stránke: www.europauomo.sk

Výsledkom uvedeného úsilia je otvorenie interaktívneho informačného nástroja, ktorým je avizovaná Poradňa. Poradňa bude slúžiť ako fórum pre členov o.z., ale i ďalších záujemcov, ktorý budú mať záujem o zodpovedanie ich otázok, súvisiacich s ochorením rakoviny prostaty a vysvetlenie nejasností a problémov v priebehu ochorenia.

Otázky sa budú priebežne zhromažďovať na e-mailovej adrese o.Z. EUS: uomo@europauomo.sk, ich klasifikáciu a zatriedenie vykoná odborná komisia EUS. Otázky budú po ich registrácii prezentované anonymne, o odpovede sa postará kolektív našich poradcov a spolupracovníkov z radov popredných slovenských špecialistov – urológov. Úvodné kolo otázok, ktoré boli formulované v okruhu členov a aktivistov Správnej rady, bolo usporiadané do 3-och kategórií: diagnostika, liečba, kvalita života. Odpovede na doteraz registrované otázky v 1.kole pripravil docent MUDr. F.Goncalves, PhD.

Otázky a odpovede, spracované v letných mesiacoch r.2020, budú dostupné na webovej stránke: [www.europauomo.sk](http://www.europauomo.sk) v sekcii Vzdelávanie a podsekcii Poradňa.

Poradňa na našej webovej stránke je otvorený a časovo neobmedzený informačný nástroj EUS. Vytvára sa tak pre všetkých záujemcov príležitosť formulovať a zaslať svoje otázky, ktoré budú v pravidelných intervaloch spracované a zverejnené s cieľom skvalitniť informačné spektrum o ochorení: rakovina prostaty.

Správna rada OZ EUS